
ประกาศองค์การบริหารส่วนตำบลท่าซอม
เรื่อง  การขึ้นบัญชีและยกเลิกบัญชีผู้สอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติ
ให้ดำรงตำแหน่งผู้บริหารขององค์การบริหารส่วนตำบลท่าซอม
----------------------------------------
ตามประกาศองค์การบริหารส่วนตำบลท่าซอม ลงวันที่ ๑๒ ตุลาคม ๒๕๕๓  ได้กำหนดให้มีการรับสมัครสอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติ  ให้ดำรงตำแหน่งผู้บริหารขององค์การบริหารส่วนตำบลท่าซอม  ตำแหน่งหัวหน้าสำนักงานปลัดองค์การบริหารส่วนตำบล  (นักบริหารงานทั่วไป ๖)  ตั้งแต่วันที่ ๑ – ๑๘ พฤศจิกายน ๒๕๕๓  และดำเนินการสอบคัดเลือกในวันที่ ๑๑ ธันวาคม ๒๕๕๓  ณ ห้องประชุมสำนักงานส่งเสริมการปกครองท้องถิ่นอำเภอเมืองนครศรีธรรมราช  ไปแล้วนั้น
บัดนี้  การรวมคะแนนภาคความรู้ความสามารถทั่วไป (ภาค ก) ภาคความรู้ความสามารถที่ใช้เฉพาะสำหรับตำแหน่ง (ภาค ข)  และภาคความเหมาะสมกับตำแหน่ง (ภาค ค)  เสร็จเรียบร้อยแล้ว อาศัยความในข้อ ๙๙ ของประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่  ๙  ธันวาคม  ๒๕๔๕ รวมทั้งฉบับแก้ไขเพิ่มเติม  จึงประกาศขึ้นบัญชีและยกเลิกบัญชีผู้สอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติให้ดำรงตำแหน่งผู้บริหารขององค์การบริหารส่วนตำบลท่าซอม  เรียงลำดับจากผู้ได้คะแนนรวมสูงสุดลงมาต่ำสุดตามลำดับ  รายละเอียดตามบัญชีรายชื่อผู้สอบคัดเลือกได้แนบท้ายประกาศนี้  โดยมีเงื่อนไขดังนี้
๑. องค์การบริหารส่วนตำบลจะแต่งตั้งผู้สอบคัดเลือกเท่าที่มีตำแหน่งว่าง  โดยผู้ที่อยู่ในลำดับ          ที่ดีกว่าจะได้รับการแต่งตั้งก่อนผู้ที่อยู่ในลำดับถัดไป  ไม่ก่อนวันที่  ก.อบต.จังหวัดนครศรีธรรมราช มีมติเห็นชอบ และบัญชีผู้สอบคัดเลือกให้ใช้ได้ไม่เกิน ๖๐ วัน นับแต่วันที่ได้มีการบรรจุและแต่งตั้งผู้ผ่านการสอบคัดเลือกแทนตำแหน่งที่ว่างแล้ว และองค์การบริหารส่วนตำบลอื่นไม่สามารถขอใช้บัญชีสอบคัดเลือกนี้ได้
๒. ผู้ได้รับการสอบคัดเลือกรายใดได้รับการขึ้นบัญชีผู้สอบคัดเลือกได้ตามประกาศนี้  ถ้าผู้นั้นได้แจ้งขอสละสิทธิในการแต่งตั้งให้ดำรงตำแหน่งที่สอบคัดเลือกได้ให้เป็นอันยกเลิกการขึ้นบัญชีผู้นั้นในบัญชี              ผู้ได้รับการคัดเลือก
๓. ผู้ที่ผ่านการสอบคัดเลือกที่ได้รับการขึ้นบัญชีตามประกาศนี้  แต่อยู่ระหว่างหารือ ก.อบต. จะได้รับการแต่งตั้งให้ดำรงตำแหน่งผู้บริหารเมื่อได้รับแจ้งผลการตอบข้อหารือของ ก.อบต. ว่ามีคุณสมบัติครบถ้วน และไม่ก่อนวันที่ ก.อบต.จังหวัดนครศรีธรรมราช มีมติเห็นชอบ
๔. การสอบคัดเลือกครั้งนี้ ผู้สอบคัดเลือกได้ได้ตรวจสอบและรับรองตนเองแล้วว่าเป็นผู้มีคุณสมบัติครบถ้วน ดังนั้น หากภายหลังตรวจพบว่าเป็นผู้มีคุณสมบัติไม่ครบถ้วน แม้จะเป็นผู้สอบคัดเลือก         ได้แล้ว หรือได้รับการแต่งตั้งในตำแหน่งที่สอบคัดเลือกได้ไปแล้วก็ตาม องค์การบริหารส่วนตำบลจะรายงาน        ก.อบต.จังหวัดนครศรีธรรมราช ให้ความเห็นชอบแต่งตั้งผู้นั้นกลับสู่ตำแหน่งเดิมหรือตำแหน่งอื่นที่มีคุณสมบัติตรงตามมาตรฐานกำหนดตำแหน่งที่ ก.อบต.กำหนด ซึ่งเป็นตำแหน่งว่างแทน
จึงประกาศให้ทราบโดยทั่วกัน
ประกาศ  ณ  วันที่  ๑๓  ธันวาคม พ.ศ.๒๕๕๓
จักรพงษ์  ยวนทอง
(นายจักรพงษ์  ยวนทอง)
รองนายกองค์การบริหารส่วนตำบล  รักษาราชการแทน
นายกองค์การบริหารส่วนตำบลท่าซอม
บัญชีรายชื่อผู้ผ่านการสอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติ
ให้ดำรงตำแหน่งผู้บริหารขององค์การบริหารส่วนตำบลท่าซอม
(แนบท้ายประกาศองค์การบริหารส่วนตำบลท่าซอม  เรื่อง  การขึ้นบัญชีและยกเลิกบัญชีผู้สอบคัดเลือกเพื่อแต่งตั้ง
พนักงานส่วนตำบลตำแหน่งผู้ปฏิบัติให้ดำรงตำแหน่งผู้บริหารขององค์การบริหารส่วนตำบลท่าซอม
 ลงวันที่  ๑๓ ธันวาคม ๒๕๕๓)
------------------------------------------

